Карактеристика данашњег Косова је разноликост становништва: Албанци, Срби, Роми и Турци, која је последица миграционих кретања кроз историју. Ова миграциона кретања су почела још у доба Илира, и настављала се кроз период Римског царства, насељавања Словена на Балканско полуострво, османских освајања, угарско-турских ратова 1448, аустријско-турских ратова 1683—1699, 1716—1718, и 1737—1739, српско-турских ратова 1876-1877, 1877-1878, балканских ратова 1912-1913, Првог светског рата и Другог светског рата. Даље промене су условљене исељавањем не-албанског становништва од 1945. до 1999. и агресије НАТО-а на Србију 1999, која доводи до даљег исељавања и прогона Срба и других не-албанаца.